CELEX: C2004/190/27
Language: da
Date: 2004-07-24 00:00:00
Title: Sag T-135/04: Sag anlagt den 8. april 2004 af GfK Aktiengesellschaft mod Kontoret for Harmonisering i det Indre Marked (Varemærker og Design)

24.7.2004   
            
            
               DA
            
            
               Den Europæiske Unions Tidende
            
            
               C 190/16
            
         Sag anlagt den 8. april 2004 af GfK Aktiengesellschaft mod Kontoret for Harmonisering i det Indre Marked (Varemærker og Design)
   (Sag T-135/04)
   (2004/C 190/27)
   Processproget vil blive fastlagt i henhold til procesreglementets artikel 131, stk. 2 – det sprog, stævningen er affattet på: tysk
   Ved De Europæiske Fællesskabers Ret i Første Instans er der den 8. april 2004 anlagt sag mod Kontoret for Harmonisering i det Indre Marked (Varemærker og Design) af GfK Aktiengesellschaft, Nürnberg (Tyskland), ved Rechtsanwälte U. Brückmann og R. Lange. Den anden part i sagen for appelkammeret var BUS-Betreuungs- und Unternehmensberatungs-GmbH, München (Tyskland).
   Sagsøgeren har nedlagt følgende påstande:
   
               —
            
            
               Afgørelse truffet den 4. februar 2004 af Første Appelkammer ved Kontoret for Harmonisering i det Indre Marked (Varemærker og Design) (sag R 327/2003-1) annulleres.
            
         
               —
            
            
               Intervenientens indsigelse af 6. oktober 2000, der støttes på det tyske ord- og figurmærke »Betreuungsverbund für Unternehmer und Selbständige e.V.« (registreringsnummer DE 1 127 415), forkastes.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Ordmærket »Online Bus« for tjenesteydelser i klasse 35 (bl.a. udarbejdelse af statistikker inden for områderne handel, marketing, markedsanalyser og markedsundersøgelser, virksomhedsrådgivning og organisationsrådgivning).
            
         
               Indehaver af det i indsigelsessagen påberåbte varemærke eller tegn:
            
            
               BUS-Betreuungs- und Unternehmensberatungs-GmbH.
            
         
               Det i indsigelsessagen påberåbte varemærke eller tegn:
            
            
               Det tyske figurmærke »BUS« for tjenesteydelser i klasse 35, 40, 41 og 42 (bl.a. virksomhedsrådgivning, navnlig organisationsrådgivning og professionel rådgivning vedrørende forretningsvirksomhed).
            
         
               Indsigelsesafdelingens afgørelse:
            
            
               Afslag på registreringsansøgningen.
            
         
               Appelkammerets afgørelse:
            
            
               Afslag på sagsøgerens klage.
            
         
               Søgsmålsgrunde:
            
            
               
                           —
                        
                        
                           Intervenienten har ikke godtgjort brug af det mærke, som indsigelsen støttes på, og indsigelsen skal forkastes i henhold til artikel 43, stk. 2, andet led, i forordning (EF) nr. 40/94.
                        
                     
                           —
                        
                        
                           Da de omhandlede varemærker ikke ligner hinanden, er der ingen risiko for forveksling i den forstand, hvori udtrykket er anvendt i artikel 8, stk. 1, litra b), i forordning (EF) nr. 40/94.